Георги Авгарски
Лято

chitanka.info

Слънце грее вънка,

ябълките зреят.

Свойта песен звънка

лястовици пеят.

Патешкото ято

крачи по брега…

Лято, лято, лято,

лято е сега!

Макове крайпътни,

бели маргаритки

чакат ни, зоват ни

да си вием китки.

Свети като злато

всеки житен клас…

Лято, лято, лято

е дошло у нас!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.